CELEX: 62012CN0284
Language: sl
Date: 2012-06-07 00:00:00
Title: Zadeva C-284/12: Predlog za sprejetje predhodne odločbe, ki ga je vložilo Oberlandesgericht Koblenz (Nemčija) 7. junija 2012 – Deutsche Lufthansa AG proti Flughafen Frankfurt-Hahn GmbH

8.9.2012   
            
            
               SL
            
            
               Uradni list Evropske unije
            
            
               C 273/4
            
         Predlog za sprejetje predhodne odločbe, ki ga je vložilo Oberlandesgericht Koblenz (Nemčija) 7. junija 2012 – Deutsche Lufthansa AG proti Flughafen Frankfurt-Hahn GmbH
   (Zadeva C-284/12)
   2012/C 273/05
   Jezik postopka: nemščina
   
      Predložitveno sodišče
   
   Oberlandesgericht Koblenz
   
      Stranki v postopku v glavni stvari
   
   
      Tožeča stranka in pritožnica: Deutsche Lufthansa AG
   
      Tožena stranka in nasprotna stranka v postopku s pritožbo: Flughafen Frankfurt-Hahn GmbH
   
      Vprašanja za predhodno odločanje
   
   
               1.
            
            
               Ali je posledica neizpodbitega sklepa Komisije o začetku formalnega postopka preiskave na podlagi člena 108(3), drugi stavek, PDEU, da je nacionalno sodišče v postopku s tožbo zaradi vračila opravljenih plačil in zaradi opustitve prihodnjih plačil glede presoje, ali je mogoče sporni ukrep opredeliti za pomoč, vezano na pravno stališče Komisije v sklepu o začetku postopka?
            
         
               2.
            
            
               Če je odgovor na prvo vprašanje nikalen:
               Ali je treba ukrepe javnega podjetja v smislu člena 2(b)(i) Direktive Komisije 2006/111/ES (1), ki upravlja letališče, glede na predpise, ki urejajo državne pomoči, opredeliti kot selektivne ukrepe v smislu člena 107(1) PDEU že zato, ker koristijo samo letalskim družbam, ki uporabljajo letališče?
            
         
               3.
            
            
               Če je odgovor na drugo vprašanje nikalen:
               
                           a)
                        
                        
                           Ali je treba šteti, da pogoj selektivnosti ni izpolnjen, če javno podjetje, ki upravlja letališče, vsem letalskim družbam, ki se odločijo za uporabo letališča, za to na pregleden način odobri enake pogoje?
                        
                     
                           b)
                        
                        
                           Ali to velja tudi, če upravljavec letališča sledi posebnemu poslovnemu modelu (v obravnavanem primeru: sodelovanje z nizkocenovnimi letalskimi prevozniki – low-cost carrier), v katerem so pogoji uporabe prilagojeni temu krogu strank in zato niso enako privlačni za vse letalske družbe?
                        
                     
                           c)
                        
                        
                           Ali gre za selektivni ukrep vsaj tedaj, kadar pomemben delež števila potnikov letališča v obdobju več let odpade na eno letalsko družbo?
                        
                     
         
      (1)  Direktiva Komisije 2006/111/ES z dne 16. novembra 2006 o preglednosti finančnih odnosov med državami članicami in javnimi podjetji ter o finančni preglednosti znotraj določenih podjetij (UL L 318, str. 17).